Os visigodos representaban pa a visión historica os hispans d'a Edat Meya una triple lechitimidat: politica (presuntos hereus d'os romans), relichiosa (os concilios visigodos, a fitación de Wamba, etc...) y territorial (antigos sobirans de tota a peninsula). Manimenos en a Corona d'Aragón y Navarra a clase dirichent no se consideraba heredera d'os visigodos en a mesma mesura que en o reino d'Asturias, reino de Leyón u reino de Castiella, on plegaban a imitar as institucions visigodas u tener a lechislación visigoda como bella cosa més present. En a Corona d'Aragón y Navarra teneban tamién como referents historicos os territorios ultrapirinencos y l'antiguedat clasica (como contrimuestra a figura de Chuan Ferrández d'Heredia).